देश के नागरिकों को भी अपनी भावनाओं को काबू में रखते हुए जेएनयू बंद की मांग नहीं करनी चाहिए। कोई भी संस्थान गलत नहीं हो सकता। हो सकता है वहां के कुछ छात्र गलत हों। सीधे-सीधे किसी संस्थान को बंद करने की मांग थोड़ी जल्दीबाजी होगी और इस मांग को किसी भी तरीके से सही नहीं ठहराया जा सकता है। शैक्षणिक संस्थान को शिक्षा का केन्द्र ही बने रहने देना चाहिए। उसे कदापि राजनैतिक अखाड़ा नहीं बनने देना चाहिए। इसके लिए संस्थान के छात्रशिक्षक और विश्वविद्यालय प्रशासन को अपनी इच्छा शक्ति को मजबूत करना होगा। कन्हैया र्निदोष है या दोषी इसका फैसला देश का कानून तय करेगा न की टी.वी चैनलों पर बैठ कर बहस करने वाले कथित बुद्धिजीवी। कानून अपना काम कर रही है उसे अपने तरीके से काम करने दें। हमें अपने संविधान पर पूर्ण विश्वास करना चाहिए।यही राष्ट्र और समाज सभी के लिए हितकर होगा। बीतें कुछ दिनों में कन्हैया को अदालत में पेशी के दौरान कथित मारपीट को देखकर सहज अनुमान लगाया जा सकता है कि लोगो का गुस्सा जेएनयू घटना पर किस कदर छाया हुआ है। हांलाकि हिंसा किसी भी तरह का हो,इसे सही नहीं ठहराया जा सकता है।